ระเบียบคณะกรรมการภาพยนตร์และวีดิทัศน์แห่งชาติระเบียบคณะกรรมการภาพยนตร์และวีดิทัศน์แห่งชาติเรื่องหลักเกณฑ์และเงื่อนไขในการเปรียบเทียบความผิดพ.ศ. ๒๕๕๒ โดยที่มาตรา๘๔ แห่งพระราชบัญญัติภาพยนตร์และวีดิทัศน์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายได้บัญญัติให้คณะกรรมการภาพยนตร์และวีดิทัศน์แห่งชาติมีอำนาจมอบหมายให้คณะอนุกรรมการหรือพนักงานเจ้าหน้าที่ดำเนินการเปรียบเทียบได้จึงเห็นเป็นการสมควรวางระเบียบว่าด้วยหลักเกณฑ์และเงื่อนไขในการเปรียบเทียบความผิดไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการภาพยนตร์และวีดิทัศน์แห่งชาติเรื่อง หลักเกณฑ์และเงื่อนไขในการเปรียบเทียบความผิด พ.ศ. ๒๕๕๒ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้พนักงานเจ้าหน้าที่เปรียบเทียบหมายความว่า ผู้ซึ่งได้รับมอบหมายจากคณะกรรมการภาพยนตร์และวีดิทัศน์แห่งชาติให้ดำเนินการเปรียบเทียบความผิด ตามประกาศคณะกรรมการภาพยนตร์และวีดิทัศน์แห่งชาติเรื่อง การมอบอำนาจในการเปรียบเทียบความผิด พ.ศ. ๒๕๕๒ข้อ ๔ ให้พนักงานเจ้าหน้าที่เปรียบเทียบมีอำนาจเปรียบเทียบความผิดที่เกิดขึ้นอ้าง หรือเชื่อได้ว่าเกิดขึ้นในพื้นที่ที่รับผิดชอบตามประกาศคณะกรรมการภาพยนตร์และวีดิทัศน์แห่งชาติ เรื่อง การมอบอำนาจในการเปรียบเทียบความผิดพ.ศ. ๒๕๕๒ข้อ ๕ เมื่อปรากฏหลักฐานจากนายทะเบียนหรือพนักงานเจ้าหน้าที่ว่ามีการกระทำความผิดเกิดขึ้นและผู้กระทำความผิดยินยอมให้เปรียบเทียบหรือในกรณีที่พนักงานสอบสวนส่งเรื่องให้พนักงานเจ้าหน้าที่เปรียบเทียบทำการเปรียบเทียบให้พนักงานเจ้าหน้าที่เปรียบเทียบทำหนังสือแจ้งผู้กระทำความผิดมาทำการเปรียบเทียบถ้าผู้กระทำความผิดให้การรับสารภาพและยินยอมให้เปรียบเทียบให้พนักงานเจ้าหน้าที่เปรียบเทียบกำหนดค่าปรับซึ่งผู้กระทำความผิดพึงจะชำระ ทั้งนี้โดยคำนึงถึงความหนักเบาแห่งข้อหาและพฤติการณ์แห่งการกระทำความผิดและให้บันทึกคำให้การของผู้กระทำความผิดและบันทึกการเปรียบเทียบไว้ตามแบบ ปภว. ๑และ ปภว. ๓ ท้ายระเบียบนี้ให้ผู้กระทำความผิดเสียค่าปรับตามที่เปรียบเทียบภายในสิบห้าวันนับแต่วันเปรียบเทียบถ้าผู้กระทำความผิดให้การปฏิเสธหรือไม่ยินยอมให้เปรียบเทียบให้บันทึกคำให้การไว้ตามแบบ ปภว. ๒ ท้ายระเบียบนี้ข้อ ๖ ในคดีเปรียบเทียบที่มีของกลางซึ่งพนักงานเจ้าหน้าที่ได้ยึดหรืออายัดไว้ถ้าผู้กระทำความผิดยินยอมยกของกลางให้ตกเป็นของแผ่นดินให้พนักงานเจ้าหน้าที่เปรียบเทียบจัดทำบัญชีของกลางตามแบบแนบท้าย ปภว. ๑และให้ผู้กระทำความผิดลงนามให้ความยินยอมไว้ด้วยบรรดาของกลางตามวรรคหนึ่งให้เป็นอำนาจของนายทะเบียนกลาง หรือนายทะเบียนประจำจังหวัดจัดการตามสมควรแก่กรณีภายในขอบเขตของอำนาจหน้าที่ที่กระทำได้ข้อ ๗ ในกรณีที่พนักงานเจ้าหน้าที่เปรียบเทียบเห็นว่าควรดำเนินคดีกับผู้กระทำความผิดหรือผู้กระทำความผิดให้การปฏิเสธหรือไม่ยินยอมให้เปรียบเทียบหรือไม่ชำระค่าปรับในเวลาที่กำหนดหรือไม่ตกลงยินยอมยกของกลางให้ตกเป็นของแผ่นดินให้พนักงานเจ้าหน้าที่เปรียบเทียบส่งเรื่องให้พนักงานสอบสวนดำเนินคดีต่อไปข้อ ๘ การรับเงิน การเก็บรักษาเงินและการนำเงินค่าปรับที่ทำการเปรียบเทียบส่งคลัง(๑)ในเขตกรุงเทพมหานครให้พนักงานเจ้าหน้าที่เปรียบเทียบออกใบนำส่งชำระเงินให้ผู้กระทำความผิดไปชำระเงินค่าปรับที่สำนักงานคณะกรรมการวัฒนธรรมแห่งชาติและให้เจ้าหน้าที่การเงินออกใบเสร็จรับเงินให้แก่ผู้กระทำความผิด(๒)ในเขตจังหวัดอื่นให้พนักงานเจ้าหน้าที่เปรียบเทียบออกใบนำส่งชำระเงินให้ผู้กระทำความผิดไปชำระเงินค่าปรับที่สำนักงานวัฒนธรรมจังหวัดหรือที่ที่ว่าการอำเภอหรือที่ที่ว่าการกิ่งอำเภอและให้เจ้าหน้าที่การเงินออกใบเสร็จรับเงินให้แก่ผู้กระทำความผิดให้พนักงานเจ้าหน้าที่เปรียบเทียบบันทึกรายละเอียดการชำระเงินพร้อมเลขที่คดีในบันทึกการชำระเงินท้ายบันทึกการเปรียบเทียบตามแบบ ปภว. ๓ ท้ายระเบียบนี้การเก็บรักษาเงินค่าปรับและการนำเงินค่าปรับส่งคลังให้เป็นไปตามระเบียบการเบิกจ่ายเงินจากคลังการเก็บรักษาเงินและการนำเงินส่งคลังข้อ ๙ ให้พนักงานเจ้าหน้าที่เปรียบเทียบบันทึกประวัติผู้กระทำความผิดตามแบบปภว. ๔ ท้ายระเบียบนี้แนบสำนวนคดีและให้เก็บสำนวนคดีที่ได้ทำการเปรียบเทียบแล้วไว้เป็นระยะเวลาหนึ่งปีนับแต่วันที่มีการเปรียบเทียบเมื่อครบกำหนดให้ดำเนินการทำลายข้อ ๑๐ ให้พนักงานเจ้าหน้าที่เปรียบเทียบรายงานผลการเปรียบเทียบคดีที่เสร็จแล้วเป็นรายเดือน ดังนี้(๑)ในเขตกรุงเทพมหานคร ให้รายงานต่อนายทะเบียนกลาง(๒)ในเขตจังหวัดอื่น ให้รายงานต่อนายทะเบียนประจำจังหวัด และสำเนาส่งนายทะเบียนกลางให้นายทะเบียนกลางสรุปรายงานผลการเปรียบเทียบตามวรรคหนึ่งเสนอต่อคณะกรรมการภาพยนตร์และวีดิทัศน์แห่งชาติเป็นรายปีประกาศ ณ วันที่ ๒๘เมษายน พ.ศ. ๒๕๕๒กอร์ปศักดิ์ สภาวสุรองนายกรัฐมนตรีปฏิบัติราชการแทนนายกรัฐมนตรีประธานกรรมการภาพยนตร์และวีดิทัศน์แห่งชาติ[เอกสารแนบท้าย]๑.บันทึกคำให้การผู้กระทำความผิด (กรณียินยอมให้เปรียบเทียบ) (แบบ ปภว. ๑)๒.บัญชีของกลาง (แบบแนบท้าย ปภว. ๑)๓.บันทึกคำให้การผู้กระทำความผิด (กรณีไม่ยินยอมให้เปรียบเทียบปรับ) (แบบ ปภว. ๒)๔.บันทึกการเปรียบเทียบปรับ (แบบ ปภว. ๓)๕.บันทึกการชำระเงิน (แบบแนบท้าย ปภว. ๓)๖.ประวัติผู้กระทำความผิด (แบบ ปภว. ๔)(ดูข้อมูลจากภาพกฎหมาย)ปริญสินีย์/ผู้จัดทำ๒๕ เมษายน ๒๕๕๕วิชพงษ์/ผู้ตรวจ๓๐ เมษายน ๒๕๕๕[๑] ราชกิจจานุเบกษาเล่ม ๑๒๖/ตอนพิเศษ ๗๓ ง/หน้า ๑๐/๒๒ พฤษภาคม ๒๕๕๒